Samir Handanović

**Samir Handanovič** (Sllovenisht: [ˈsaːmiɾ xanˈdaːnɔʋitʃ]; Boshnjakisht: [xandǎːnoʋitɕ]; lindur më 14 korrik 1984) është një ish futbollist profesionist slloven i cili luante si portier. 

Para se të kalonte në Itali, Handanović e nisi karrierën në Slloveni, duke luajtur me Domžale. Në vitin 2004, ai u ble nga Udinese, por i kaloi vitet në vazhdim duke luajtur në huazim për klube si Treviso, Lazio dhe Rimini. Ai u rikthye në Friuli para nisjes së sezonit 2007–08 dhe shpenzoi pesë vitet e rradhës duke luajtur si titullar.

## Karriera me klube
### Karriera e hershme
Handanovič e filloi karrerën e tij tek ND Slovan dhe më vonë u transferua tek Domžale, ku luajti 2 sezone. Ai u transferua nga Udinese në verën e vitit 2004, ku Handanovič ishte vetëm 20 vjeç. Ai u huazua tek Treviso në verën e vitit 2005, por në janar 2006, ai u shkëmbye me italianin Matteo Sereni te Lazio.

### Rimini
Në korrik 2006, Handanovič u huazua te Rimini, për shumën 1.2 milion €. Falë pritjeve të tij, Rimini ishte e pamposhtur në dy ndeshjet kundër Juventusit. Skuadra e përfundoi kampionatin e Serie B në vendin e pestë, dhe Handanovič ishte portieri i katërt që kishte pësuar më pak gola, mbrapa Gianluigi Buffon.

### Rikthimi te Udinese
Ai u rikthye te Udinese në verën e vitit 2007 dhe zëvëndësoi të larguarin Morgan De Sanctis, dhe firmosi një kontratë deri më 30 qershor 2012. Ai nënshkroi kontratë së bashku me shokët e skuadrës Asamoah Gyan dhe Fabio Quagliarella. Në maj 2011, gjatë një ndeshje kundër Lazios, Handanovič priti penalltinë e Mauro Zarates, duke vendosur rekordin për numrin e pritjeve të penalltive në një sezon.

Nga 5 shkurti 2011 e deri më 20 Mars, Handanovič e mbajti portën e paprekur në 7 ndeshje rresht duke arritur plot 704 minuta pa pësuar gol. Në gusht 2011, Handanovič firmosi një kontratë të re pesë-vjeçare.

### Inter
Më 4 korrik 2012, trajneri i Udineses, Francisco Guidolin konfirmoi se klubi kishte arritur marrëveshjen me Interin për transferimin e Handanovič tek klubi zikaltër për 11 milionë €.

#### Sezoni 2012–13
Handanovič bëri debutimin e tij zyrtar me Interin më 2 gusht në fitoren 0–3 kundër Hajduk Split në raundin e tretë të Ligës së Europës.

Pas kësaj, ai pësoi një demtim në këmbë dhe u konfirmua se do të qëndronte jashtë fushave të lojës për 20 ditë. Ai u rikthye në fushë më 16 shtator, ai debutoi në ligë në fitoren 0–2 kundër Torinos. Më 9 dhjetor, në fitoren 2–1 kundër Napolit në San Siro, Handanovič luajti ndeshjen e tij të 200-të në Serie A; ai ka luajtur 182 ndeshje me Udinesen, 3 me Trevison, 1 me Lazion dhe 14 me Interin. Ai e mbylli sezonin me 70 gola të pësuar në 48 ndeshje.

#### Sezoni 2013–14
Më 19 qershor 2013, kartoni i tij u ble tërësisht nga skuadra e Interit. Më 20 tetor, pas vetëm 6 minutash loje, Handanovič mori kartonin e parë të kuq në karrierën e tij pas një faulli kundër Alessio Cercit, ndeshja u mbyll në barazimin 3–3. Ai u rikthye në fushë në ndeshjen kundër Atalantës, por në minutën e 45-të u detyrua të braktiste ndeshjen për shkak të një dëmtimi, ndeshja përfundoi me rezultatin 1–1. Më 15 dhjetor, Handanovič priti penalltinë e parë me fanellën e Interit në humbjen 4–2 kundër Napolit; ai e priti penalltinë në minutat shtesë së pjesës së dytë kundër ish–interistit Goran Pandev.

Më 13 prill 2014, Handanovič bëri disa superpritje dhe priti edhe penalltinë e dytë të sezonit kundër Maxi López në fitoren 4–0 jashtë fushe kundër Sampdorias. Më pak se një javë më vonë, ai priti penalltinë e Cassanos në fitoren 2–0 jashtë fushe kundër Parmës duke forcuar pozitat në ligë, kjo ishte penalltia e 16të e pritur nga Handanovič në Serie A dhe kjo ishte fitorja e parë e *Zikaltërve* në Stadio Ennio Tardini që nga viti 2008.

Handanovič e mbylli sezonin 2013–14 me 37 paraqitje në të gjitha kompedicionet, përfshirë 36 në Serie A dhe 1 në Coppa Italia. Me fitoren 4–1 kundër Lazios në javën e fundit të ligës, Inter siguroi vendin e saj sezonin e ardhshëm në Ligën e Europës, duke u rikthyer në kupat europiane pas një sezoni mungesë.

#### Sezoni 2014–15
Handanovič luajti ndeshjen e parë zyrtare për sezonin 2014–15 kundër islandezëve Stjarnan në ndeshjen e parë të fazës play-off të Ligës së Europës. Në ndeshjen e dytë, ai ishte një zëvëndësim i papërdorur me Interin që fitoi 6–0 në San Siro duke u kualifikuar për në fazën e grupeve me rezultatin e përgjithshëm 9–0. Në ndeshjen e parë në ligë, Handanovič priti penalltinë e parë të sezonit në barazimin 0–0 kundër Torinos më 31 gusht.

Më 27 nëntor 2014, Handanovič priti penalltinë e gjashtë si lojtari i Interit në ndeshjen e pestë të fazës së grupeve të Ligës së Evropës kundër skuadrës ukrainase Dnipro Dnipropetrovsk, duke kontribuar në fitoren e skuadrës 2–1 në San Siro. Me këtë fitore, Inter siguroi kualifikimin në fazën me eleminim direkt me një ndeshje para mbylljes së fazës së grupeve.

#### Sezoni 2018–19
Më 13 shkurt 2019, Inter lajmëroi me anë të një postimi zyrtar në Twitter se Handanović është emëruar kapiteni i ri i skuadrës, duke zëvëndësuar Mauro Icardin. Më 7 mars, në barazimin 0–0 kundër Eintracht Frankfurt në përballjen e parë të raundit të 16-tave të UEFA Ligës së Evropës, Handanović e mbajti portën e paprekur për herë të 100të në ndeshjen e 281të zyrtare me *Zikaltrit*.

## Karriera ndërkombetare
Handanovič ka luajtur 76 ndeshje me kombëtaren sllovene. Ai bëri debutimin e tij me Kombëtaren më 17 nëntor 2004, në ndeshje kundër Sllovakisë. Handanovič ka qënë pjestar i Sllovnisë edhe në Kupën e Botës 2010.

## Jeta personale 
Prindërit e Samir Handanovič janë me preardhje boshnjake. Kushëriri i tij i madh, Jasmin Handanovič ka luajtur në Itali nga viti 2007 deri në vitin 2011, dhe aktualisht luan me skuadrën sllovene Maribor në ligën e parë sllovene. Ata të dy luajnë me kombëtaren sllovene. Handanovič është në një marrëdhënje të gjatë me Zoja Trobec, që ishte nxitëse e tifozëve të KK Union Olimpija, së bashku kanë një djalë që quhet Alen, i cili ka lindur më 19 janar 2011. Ata u martuan sëbashku në maj 2012. Më 3 tetor 2013, gruaja e Handanovič solli në jetë fëmijën e dytë të tyre, një djalë me emrin Ian.

## Statistikat e karrierës
### Klube
*Redaktuar më 28 nëntor 2014* 

### Kombëtarja
*Redaktuar më 28 nëntor 2014* 

## Referime 
## Lidhje të jashtme 
*Profili i lojtarit  – NZS
*Profili te ESPN